по информацията, съдържаща се в искането. Винаги, когато е възможно, искането и отговорът се представят в писмена форма.
 2. Когато отговарящата страна счита, че практически не е възможно да представи отговор в срок от 20 дни, тя съобщава на отправилата искането страна причините за забавянето, както и прогноза за най-краткия срок, в който ще може да предостави отговор.
 Член 329
 Започване на процедурата по медиация
 1. Всяка от страните може по всяко време да поиска страните да започнат процедура по медиация. Такова искане се отправя към другата страна в писмена форма. Искането е достатъчно подробно, така че да представя ясно причините за загрижеността на отправящата искането страна и да:
 а)
 посочва конкретната спорна мярка;
 б)
 посочва предполагаемото неблагоприятно въздействие, което отправящата искането страна смята, че мярката оказва или ще окаже върху търговията или инвестициите между страните; и
 в)
 обяснява по какъв начин според отправящата искането страна това въздействие е свързано с тази мярка.
 2. Страната, към която е отправено такова искане, разглежда добронамерено искането и го приема или отхвърля в писмена форма в срок от 10 дни от неговото получаване.
 Член 330
 Избор на медиатор
 1. Започвайки процедура по медиация, страните се стремят да постигнат съгласие относно избора на медиатор не по-късно от 15 дни след получаване на отговор на искането.
 2. Ако страните не могат да постигнат съгласие относно избора на медиатор в рамките на посочения срок, всяка от страните може да поиска от председателя на Комитета по търговия или от негов представител да избере медиатора чрез жребий от списъка, съставен съгласно член 323 от настоящото споразумение. За избора чрез теглене на жребий се канят своевременно представители и на двете страни. Във всички случаи теглено на жребий се провежда със страната/страните, които присъстват.
 3. Председателят на Комитета по търговия или негов представител избира медиатора в срок от пет работни дни от искането на някоя от страните, посочено в параграф 2.
 4. Ако никой от списъците, предвидени в член 323 от настоящото споразумение, не е съставен към момента на подаване на искане по силата на параграф 2 от настоящия член, медиаторът се избира чрез жребии измежду лицата, които са били официално предложени от едната страна или и от двете.
 5. Страните могат да се споразумеят медиаторът да е гражданин на една от страните.
 6. Медиаторът помага на страните по безпристрастен и прозрачен начин да получат яснота относно мярката и възможното ѝ въздействие върху търговията, както и да постигнат взаимно приемливо решение. Кодексът на поведение, установен в приложение XXV към настоящото споразумение, се прилага за медиаторите, както е предвидено в него. Правила 3—7 (уведомления) и правила 41—46 (превод и изчисляване на сроковете) от процедурния правилник в приложение XXIV от настоящото споразумение също се прилагат mutatis mutandis.
 Член 331
 Правила на процедурата по медиация
 1. В срок от 10 дни от назначаването на медиатор страната, поискала процедурата по медиация, представя на медиатора и на другата страна подробно описание на проблема в писмена форма, по-специално на функционирането на спорната мярка и нейното въздействие върху търговията. В срок от 20 дни от датата на